1937. február 21-én Kobeljakiban született. A Gyinamo Lvov versenyzője volt. 1960-ban 200 m mellúszásban szerezte első szovjet bajnoki címét és bekerült a szovjet olimpiai csapatba. Az 1960-as római olimpián 200 m mellen nem sikerült a döntőbe jutnia, a tizedik helyen végzett. Az 1962-es lipcsei Európa-bajnokságon 200 m mellúszásban és 4 × 100 m vegyes váltóban aranyérmes lett. Az 1964-es tokiói olimpiai előtt állította fel pályafutása két világcsúcsát, mindkettőt 100 m mellúszásban. Az olimpiára a 200 m mell egyik esélyeseként érkezett, de végül a világcsúcsot úszó ausztrál Ian O'Brien mögött csak ezüstérmet szerzett. Az 1966-os utrechti Európa-bajnokságon 200 m-en megvédte bajnoki címét. 1960 és 1966 között hat szovjet bajnoki címet szerzett: hármat-hármat 100 és 200 m mellúszásban.